b'\n_START_ARTICLE_\nIyanola\n_START_SECTION_\nUtseende\n_START_PARAGRAPH_\nEn middelsstor, noks\xc3\xa5 bred, fint h\xc3\xa5rete, brungul trebukk. Antennene er tynne, litt over halvparten s\xc3\xa5 lange som kroppen, noe sagtakket i spissen. De blir gradvis m\xc3\xb8rkere mot spissen. Hodet har en tydelig "snute" og litt utst\xc3\xa5ende fasett\xc3\xb8yne. Pronotum er n\xc3\xa6rmest klokkeformet sett ovenfra, gjerne med en svart midtflekk. Dekkvingene er brede, bredden noks\xc3\xa5 jevn, med et litt m\xc3\xb8rkere midtparti og lysere sider. Beina er middels lange, l\xc3\xa5rene litt klubbeformede. Arten ligner ikke noe s\xc3\xa6rlig p\xc3\xa5 andre trebukker i gruppen Rhinotragini.\n_START_SECTION_\nUtbredelse\n_START_PARAGRAPH_\nArten er bare kjent fra St. Lucia i Karibia.'